Ronaldu: «Chempionlikni himoya qilish uchun borimizni berdik. Biz kuchliroq boʻlib qaytamiz»

Portugaliya terma jamoasi forvardi Krishtianu Ronaldu jamoasining Yevropa chempionatidagi ishtiroki haqida oʻz Instagram sahifasida fikr bildirdi.
Termaning 36 yoshli sardori turnirni erta tark etganini ta'kidladi:
«Koʻzlagan maqsadimizga erisholmadik. Musobaqani erta tark etdik. Chempionlikni himoya qilish uchun borimizni berdik. Muxlislar jamoani boshdan oxirigacha qoʻllab turdi. Biz ular uchun ham jang qildik. Belgiyaliklar yopilib oʻynadi. Ularni tabriklaymiz. Biz kuchliroq boʻlib qaytamiz»
Ma'lumot oʻrnida, Portugaliya Yevro-2020 musobaqasini nimchorak finalda tark etdi.Krishtianu Ronaldu esa 5 ta gol bilan toʻpurarlar jadvalida yetakchilikni saqlab turibdi.
Avvalroq Portugaliya prezidenti terma jamoasiga omad yetishmaganini aytgani haqida xabar berilgandi. Shuningdek, portugallar ustozi Belgiyaga qarshi kechgan oʻyindan soʻng nimalar degani ma'lum qilingandi.